Държавен вестник, бр. 83, 2017 г., стр. 45

БРОЙ  83	
Д Ъ Р Ж А В Е Н  В Е С Т Н И К 	
СТР.  45  
При язвена болест в ремисия, без усложнения, 
кандидатстващите за работа и служителите са 
годни.
По преценка на експертните органи слу­
жителите са годни с противопоказани условия 
на труд: без тежки физически натоварвания, 
продължителни командировки, покриване на 
нормативи за физическа подготовка, нощен труд, 
за срок от 6 месеца до една година.
При упорита язвена болест, която не се 
поддава на лечение и е съпроводена от чести 
усложнения (цитирани по-горе), по графи 4 и 5 
се взема индивидуално решение.
Гастрит и дуоденит
В групата на хроничните гастрити се обосо­
бяват: тип А (гастрит, предимно автоимунен в 
корпуса на стомаха), тип Б – предимно антрален 
(свързан с Helicobacter pylori) и тип АБ.
Към особените форми гастрити са включени: 
лимфоцитен, еозинофилен и грануломатозен. Ди­
агнозата се поставя ендоскопски и хистологично.
При острите гастрити кандидат-служителите 
след проведено лечение са годни за работа в МВР.
При автоимунни гастрити, тежки хронични 
атрофични, при ерозивни булбити със сериозни 
нарушения в храносмилането и нарушено общо 
охранване, хроничен илеус на дуоденума, фи­
стули, стенози и др. кандидатите са негодни, а 
служителите се преценяват индивидуално.
Болести на апендикса
Тук се включват: остър апендицит, апендицит 
неуточнен, други форми на апендицит, други 
болести на апендикса.
По всички графи са годни 2 – 3 месеца след 
проведено оперативно лечение без усложнения.
Абдоминална херния
а) гигантска, неподлежаща на оперативно ле­
чение, със значителни функционални смущения; 
всички кандидат-служители се преценяват като 
негодни; годността за служителите се определя 
според естеството на работа;
б) подлежаща на оперативно лечение или 
незатрудняваща функциите на организма, хернии 
от всякакъв вид, които не пречат на движението 
и на изпълнението на служебните задължения.
Всички служители и кандидат-служители 
са годни 2 – 3 месеца след успешно оперативно 
лечение. Служителите при необходимост се 
ограничават от физически натоварвания за срок 
от 3 до 6 месеца.
Неинфекциозни ентерити и колити
Тук спадат регионален ентерит (болест на 
Крон), улцерозен колит и други неинфекциозни 
гастроентерити и колити, проктоколит и други, 
уточнени като алиментарни, алергични, неин­
фекциозни или токсични.
Болестта на Крон и улцерозният колит са 
хронично рецидивиращи чревни възпалителни 
заболявания с неизвестна причина. При теж­
ко протичащо заболяване може да се стигне 
до сериозни усложнения – сепсис, токсичен 
мегаколон, чревна перфорация, интестинална 
обструкция, фистулизиране, малигнизация, 
поради което кандидатите за работа по 1, 2 и 
3 графи са негодни.
В зависимост от хода на развитие на заболява­
нето и естеството на работа се определя годността. 
При неусложнените форми за служителите по 
графи 4 и 5 преценката е индивидуална.
Съдови болести на червата
Исхемията на червата е краен резултат от 
прекъсване или редукция на тяхното кръвоснаб­
дяване. Клиничните прояви варират от умерени 
хронични симптоми до катастрофално остри 
епизоди, от остра коремна болка, шок, перито­
нит, хронична болка след нахранване, загуба на 
тегло, ректално кървене.
Лицата със съдова недостатъчност на червата 
са с трайно намалена работоспособност.
Както служителите, така и кандидат-служи­
телите са негодни.
Синдром на раздразненото черво (колон 
иритабиле)
При този синдром, както и при тънкочревни 
ензимопатии и глутенова ентеропатия общото 
е диаричният синдром, явяващ се в резултат на 
повишен мотилитет, ензимен дефицит и глуте­
нова непоносимост. Среднотежките и тежките 
форми вторично довеждат до включване в пато­
логичния процес и на други системи и органи, 
поради което кандидатите за работа по графа 
2 и служителите се преценяват индивидуално. 
Кандидатите по графи 1 и 3 са негодни.
Други болести на червата и перитонеума
Тук са включени: чревна непроходимост без 
указания за херния и дивертикули на червата, 
състояния след еднократен илеус, субилеус, су­
тура на черва, опериран дивертикул на черва, 
без обширна резекция, функционални смущения 
на храносмилателната система, некласирани 
другаде, анална фисура, абсцес на анална или 
ректална област, перитонит и др.
Една година след проведено оперативно ле­
чение, при липса на функционални нарушения 
или рецидив, кандидат-служители и служители 
се освидетелстват като годни.
Абсцес на ануса и ректума
Служителите се решават като негодни при 
тези два вида страдания след неколкократно 
рецидивиране и неподлежащи на по-нататъшно 
оперативно лечение, при големи цикатрикси, 
деформиращи ануса и околността му, при об­
ширни мацерации и вторично възпаление, по­
ради тежестта на протичане на заболяванията и 
необходимостта от специални хигиенни грижи.
Други болести на червата
Към тази рубрика се отнасят: анален и ректа­
лен полип, пролапс на ректума, стеноза на ануса 
и ректума, кръвотечения, абсцес на червата и др.
Пролапс на ректума касае случаите, при ко­
ито има изпадане на всички слоеве на червото.
В зависимост от големината на пролабира­
лата част и резултата от проведеното лечение 
се определя и годността на освидетелстваните 
кандидат-служители.
При пролапс над 5 см или рецидив след 
проведено оперативно лечение или подлежащ на 
такова се определя негодност по всички графи.
При леко пролабиране и без усложнения, след 
проведено оперативно лечение, служителите са